Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 552/12/5507	Námestovo, 14.12.2012
EEČ : 2-41-118-2012

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
dohoda zo dňa 27. 11. 2012 v mediačnom konaní sp. zn. 1M 44/2012 pred mediačným a probačným úradníkom Okresného súdu Námestovo, spísaná medzi obvinenou XXXXX, nar. XXXXX v XXXXX, trvale bytom XXXXX a poškodenou XXXXX, nar. XXXXX v XXXXX, trvale bytom XXXXX XXXXX,  spočívajúca v tom, že obvinená sa poškodenej osobne ospravedlnila. Poškodená súhlasila so schválením zmieru a vyhlásila, že nároky na náhradu škody sú v predmetnej veci uspokojené, nakoľko obvinená jej vyplatila požadovanú sumu vo výške 300,- € a spolu s obvinenou navrhli prokurátorke ukončiť vec schválením zmieru s tým, že obvinená zloží na účet Okresnej prokuratúry Námestovo sumu 166,- € na všeobecne prospešné účely, z ktorej je 83,- € určených štátu na peňažnú pomoc poškodeným podľa osobitného predpisu a 83,- € je určených pre Občianske združenie Zdravie pre ľudí, ul. Mieru 549/16, XXXXX  IČO: XXXXX, číslo účtu: XXXXX,
pričom peňažnú sumu určenú na verejnoprospešné účely ako je uvedené vyššie, obvinená zložila dňa 13. 12. 2012 na Okresnej prokuratúre Námestovo a táto peňažná suma nie je zrejme neprimeraná závažnosti spáchaného trestného činu,
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Trstena pod spisovou značkou ORP-755/TR-Dk-2012.
Obvinená bola stíhaná na tom skutkovom základe, že dňa 29. 02. 2012 v čase okolo 20.30 hod. neurobila všetky primerané opatrenia aby zabezpečila ochranu zdravia spoluobčanov a dostatočne nezabezpečila koterec pre psa - nemeckého ovčiaka vo dvore rodinného domu č. XXXXX v obci XXXXX, ktorý vybehol z dvora tohoto rodinného domu a napadol XXXXX, tak, že ju tri krát pohrýzol do ľavej ruky a ľavého ramena, čím jej boli spôsobené zranenia - tri hryzné rany ľavého predlaktia o dĺžke 2 cm, 4 cm a 1 cm a hryznú ranu ľavého ramena v dolnej časti dĺžky 0,5 cm, ktoré si vyžiadali dobu liečenia v trvaní 17 dní
Odôvodnenie: 
Poverený príslušník Okresného riaditeľstva PZ, Obvodného oddelenia Trstená, uznesením sp. zn. ORP-755/TR-DK-2012 zo dňa 05. 09. 2012 podľa § 206 ods. 1 Trestného poriadku vzniesol obvinenie XXXXX pre prečin ublíženia na zdraví podľa § 158 Trestného zákona, ktorého sa mala dopustiť na tom skutkovom základe ako je to uvedené vo výrokovej časti tohto uznesenia. Po skončení skráteného vyšetrovania predložil policajt na tunajšiu prokuratúru spis so záverečným  návrhom. Následne na pokyn prokurátora vykonal probačný a mediačný úradník Okresného súdu Námestovo vo veci mediáciu pod sp. zn. 1M 44/2010.
         Preskúmaním príslušného spisového materiálu som zistila, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého hranica neprevyšuje hranicu uvedenú v ustanovení § 220 ods. 1 Tr. poriadku; teda o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov.
Obvinená a poškodená uzavreli dňa 27. 11. 2012 pred probačným a mediačným úradníkom Okresného súdu v Námestove dohodu o zmieri, v rámci ktorej obvinená oľutoval svoje konanie a ospravedlnila sa, bolo konštatované, že poškodená žiadnu inú náhradu škody od obvinenej nepožaduje, nakoľko táto poškodenej uhradila požadovanú sumu 300,- € a obe, obvinená aj poškodená, navrhujú prokurátorovi ukončiť vec schválením zmieru s tým, že obvinená zloží na účet Okresnej prokuratúry Námestovo sumu 166,- € na všeobecne prospešné účely, z ktorej je 83,- € určených štátu na pe¨ľažnú pomoc poškodeným podľa osobitného predpisu a 83,- € je určených pre Občianske združenie Zdravie pre ľudí, ul. Mieru 549/16, XXXXX  IČO: XXXXX, číslo účtu: XXXXX, pričom peňažnú sumu určenú na verejnoprospešné účely ako je uvedené vyššie, obvinená zložil d¨ľa 13. 12. 2012 na Okresnej prokuratúre Námestovo a táto peňažná suma nie je zrejme neprimeraná závažnosti spáchaného trestného činu,
Obvinená nebola doposiaľ súdom trestaná, taktiež nebola uznaná vinnou zo spáchania priestupku, Obcou XXXXX bola hodnotená kladne.

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry pe¨ľažnú sumu určenú konkrétnemu adresátovi na všeobecne prospešné účely, a táto pe¨ľažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vyhodnotením všetkých vykonaných dôkazov a vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Hozáková
prokurátorka